Siden 2007 har Google jobbet utrettelig mot å fotografere hele verden. Jon Rafman samler de mest oppsiktsvekkende øyeblikkene.

Siden tjenesten ble lansert 25. mai 2007 med gatebilder av fem amerikanske byer, har Googles kamerabiler dokumentert stadig større deler av verden. I 2012 var 3000 byer i 39 land fotografert.

Med prosjektet “Nine eyes of Google street view” (navnet spiller på fotobilenes ni kameraer) samler den kanadiske kunstneren Jon Rafman de beste bildene fra Googles enorme database, og kuraterer dem på Tumblr-bloggen sin. Resultatet er en samling overraskende, morsomme, fine og rare øyeblikk–fotografert tilfeldig av en forbipaserende Google-bil.

– Jeg synes det er noe iboende interessant med selve ideen om Google Street View,sier Jon Rafman til NATT&DAG.–Det er noe ved dette kameraet som fanger hver eneste gate i den frie verden, og på sett og vis fungerer det som uttrykk for hvordan mennesker drives av en voyeuristisk lyst.

Les NATT&DAGs intervju med Jon Rafman her.

Her er et utvalg av Rafmans screenshots. Mange flere finner du på bloggen hans.

Alle foto: Jon Rafman / Google street view